Abdul Latief (pengusaha)

Abdul Latief (lahèr 27 April 1940) panèka sala sèttong pangusaha Indonesia sè jhughân toman ajabat dhâddhi menteri è jhâman pamarènta'anna Prèsidèn Soeharto.

 Kaodi'ân 
Abdul Latief panèka pottra ḍâri rèng seppona sè arantau, panèka eppa'na anyama Mohammad Latief Marah Datuk bân èbhuna sè anyama Sitti Rahmah sè asalla dâri Pasa Gadang, Padang Lao', Padang, Somattra Bârâ'. Salèrana anḍi' kaka' anyama Rusni, sè pas akabin sareng Zulharmans."OBITUARI IBU HJ. RUSNI ZULHARMANS - Guru yang Baik, Tegas dan Aktivis di IKWI | Neraca.co.id". www.neraca.co.id. Èaksès tangghâl 19-01-2026 È taon 1920, eppa'na arantau ka Banda Acèh, tor abdul Latief lahèr è ka'dissa'. Salaènna adhâghâng, eppa'na jhughân aktif ḍâlem organisasi kaaghâma'an Muhammadiyah. Bâkto Latief aomor empa' taon,  eppa'na adhingghâl omor, bân salèrana pas oḍi' bân èbhuna. 

 Bisnis 
Latief panèka lulusan Akademi Pimpinan Perusahaan Jakarta (1963) bân S-1 Fakultas Èkonomi Univèrsitas Krisnadwipayana, Jakarta (1965). È omor 20 taon, salèrana ampon adhâghâng tellor bân bhâbâng. Bâkto akuliyah, salèrana ampon alako è Toserba Sarinah. È ka'dissa', salèrana èkaparcajâ ghâbây ajhâr manajemen toko serba bâḍâ Seibu, Jeppang. Molèna ḍâri Tokyo salèrana terro akembhângaghi konsèp marketing sè ampon èyajhâri ka dâlem konsèp marketing "Sarinah". Tapè seniorra ta' enḍâ' ka konsèp sè èpatabâr kasebbhut.Profil Tokoh, Aktivis, dan Pemuka Masyarakat Minang. Permo Promotion. 1995. kaca 1–3. ISBN 978-979-8931-00-0. Èaksès tangghâl 19-01-2026

Saellana kalowar ḍâri Toserba Sarinah, Latief mabângal abâ' dhibi' ghâbây dhâddhi pangusaha kalabân akembhângaghi toserbana dhibi'. Usaha awwâl sè èlakonè panèka mellè toko kènè' è Grogol, Jakarta. È taon 1974, Latief maddhek PT Indonèsia Product Centre Sarinah Jaya. Perusahaan ka'dinto ngurussi swalayan sè  masaraghi produk-produk industri kènè'. Sataon saellana, salèrana mokkak cabang è Singapura. È taon 1981, Latief madhâddhi swalayanna ka modèl modèrn kalabân maddhek Pasaraya departement store. È taon 2001 salèrana nambâ bisnis mèdia kalabân maddhek jaringan tèlèvisi Lativi. Samangkèn Abdul Latief maso' ka dâlem kalompo' konglomerat Indonèsia sè cokop suksès. È bâbâna ALatief Corporation, salèrana ngurus bisnis pariklanan, agrobisnis, hotèl, asuransi, properti, konstruksi, ècèran, bân mèdia massa. Samangkèn kagiadhân bisnissâ bânnya' èurus sareng na'-ana'na, panèka, Medina Latief Harjani bân Ahmad Dipo Ditiro.swa.co.id. Akankan Pamor Pasaraya Kembali Moncer? http://swa.co.id/corporate/akankan-pamor-pasaraya-kembali-moncer

 Organisasi bân politik 
Abdul Latief panèka Sala sèttong orèng sè maddhek organisasi HIPMI bân dhâddhi Katua umum partama ḍâri organisasi pangusaha ngodâ kasebbhut. Prèstasina è bidang pardhâghângan, dhâddhi sebbhâb salèrana èkala' dhâddhi bâgiyân ḍâri kabinèt pamarènta'anna Soeharto.

Salèrana toman ajabat dhâddhi Menteri Tenaga Karjâ (1993 - 1998) Menteri Pariwisata, Senni, bân Budhâjâ (1998). Sabelluna, salèrana panèka angghuta DPR/MPR ghâbây periode 1997-2002 abekkèlè Partai Golongan Karya ghâbây Somattra Bârâ'.Rakyat, Indonesia Dewan Perwakilan (1997). Nama anggota Dewan Perwakilan Rakyat dan Majelis Permusyawaratan Rakyat yang terpilih dan yang diangkat masa bakti tahun 1997-2002. Direktorat Publikasi, Ditjen Pembinaan Pers & Grafika, Departemen Penerangan RI. https://books.google.co.id/books?id=dgAzhXe97YsC&pg=PA46&lpg=PA46&dq=Indra+Kesuma+Budenani&source=bl&ots=8bHSLXj8fL&sig=ACfU3U0xa7jZdAH8OvlpxZQlRGhAKTiKMQ&hl=id&sa=X&ved=2ahUKEwjgtZDvhqX1AhWySmwGHUuyDIcQ6AF6BAgUEAM#v=onepage&q=Indra%20Kesuma%20Budenani&f=false È awwâl taon 1998, Latief nyorot ḍâri Kabinèt Pamaddheghân VII sè ètoro'è sareng bellâsân menteri laènna. Nyoroddhâ Latief panèka awwâl toronna pamarènta'anna prèsidèn Soeharto.

 Sombher-sombher